Persikas

Amygdalus persica;
 Persica vulgaris

Persikas (Prunus persica) − erškėtinių šeimos medžių rūšis. Kilęs iš Rytų Azijos, plačiai auginamas visame pasaulyje šilto ir vidutiniškai šilto klimato srityse.

 Augalų morfologija 
Kultūrinės persiko veislės kilusios iš paprastojo persiko (Persica vulgaris). Paprastasis persikas − medis iki 8 m aukščio. Lapai pražanginiai, pailgai lancetiški, smailiaviršūniai. Žiedai dvilyčiai, rausvi, violetinio atspalvio. Vaisius − sultingasis kaulavaisis (20−600 g), ovalus arba kiaušiniškas, žalsvas arba gelsvas, su raudonyme ar be jos. Odelė dažniausiai pūkuota. Minkštimas geltonas arba baltas, sultingas, saldžiarūgštis arba rūgštus.


 Vaisiai 
Persikai yra svarbūs vaisiniai augalai. Valgomi žali, konservuojami, džiovinami, iš jų verdamas džemas, marmeladas, spaudžiamos sultys.

Persikų vaisiai turi:
 80−90 % vandens,
 6−14 % cukrų,
 0,5−1,2 % pektino,
 0,08−1,02 rūgščių,
 9,4−20 mg % vitamino C,
 0,6−1,0 mg % karotino

2023 m. pagrindiniai persikų augintojai buvo: Kinija (17,5 mln. tonų), Ispanija (1,4), Turkija (1,1), Italija (1,0), JAV (0,7), Iranas (0,6). „Production of peaches and nectarines in 2023; Crops/Regions/World/Production Quantity (from pick lists)“. Food and Agriculture Organization of the United Nations (FAO). United Nations, Food and Agricultural Organization, Statistics Division (FAOSTAT)

Paprastojo persiko plikavaisio varieteto augalų vaisiai vadinami nektarinais. Išvesta daug veislių, kurios skirstomos į grupes pagal vaisių formą, spalvą, kauliuko ir minkštimo suaugimo laipsnį, plaukuotumo pobūdį. Lietuvoje persikai gana retai auginami soduose. Šaltomis žiemomis apšąla.

 Žodžio kilmė 

Žodis pèrsikas (dar minimas kaip persika) yra skolinys iš  ← vid. vok. žem. persik (plg. dabartinė ) ←  (‘persikas’ = „persiškas obuolys“). Pavadinimas kilęs iš šalies pavadinimo Pèrsija (plg.  ‘persiškas’). Persiko atmaina – nektarìnas – žodis kilęs iš aplinkinių kalbų (plg. , ), kur padarytas iš nectar, Nektar (‘nektaras’) – dėl saldaus skonio.

 Šaltiniai 

 Nuorodos 
 Persikas  
 Persikai 

Kategorija:Erškėtiniai
Kategorija:Medžiai ir krūmai
Kategorija:Vaisiai ir uogos
Kategorija:Vaistiniai augalai